היפהפייה הנרדמת (סרט, 1959)

היפהפייה הנרדמת (באנגלית: Sleeping Beauty) הוא סרט אנימציה זוכה פרס אוסקר משנת 1959 שהופק על ידי וולט דיסני ומבוסס על האגדה "היפהפייה הנרדמת" מאת שארל פרו והאחים גרים. היפהפייה הנרדמת" הוא הסרט ה-16 המופק על ידי חברת וולט דיסני, והוא יצא לאקרנים ב-29 בינואר 1959.

הטירה הקסומה שמופיעה בסרט היא גם הסמל של חברת דיסני, ולמעשה עוצבה על בסיס טירת נוישוונשטיין שבמדינת בוואריה בגרמניה שנבנתה כארמון רומנסקי במאה ה-19, בהוראת המלך לודוויג השני כמחווה למלחין המפורסם וגנר.

עלילת הסרט
250px|ממוזער|ימין|כרזה לקידום קלטת הווידאו של הסרט בגרסה האנגלית, לפני שיצא הדיבוב
לאחר שהמלך סטפן והמלכה ליה היו חשוכי ילדים במשך הרבה שנים מאז שהתחתנו, מקבלים בשמחה גדולה ואושר את לידתה של בתם, אורורה, ומכריזים על יום חג לכבוד הולדת הנסיכה. בטקס הטבילה נקבעים האירוסים לעתיד בינה לבין הנסיך פיליפ, בנו הצעיר והיחיד של המלך יוברט, כדי שהממלכות של סטפן ויוברט יהיו לנצח מאוחדות. במקום הנוכחות גם שלוש הפיות הטובות, פלורה, פאונה, ומריוותר, באות עם מתנותיהן כדי לברך את הילדה שבאה לעולם. הפיה הראשונה באדום, פלורה, נותנת לנסיכה את מתנת היופי, בעוד שהפיה הבאה בירוק, פאונה, נותנת לה את מתנת השירה. לפני שמריוותר מספיקה לתת את הברכה שלה, מופיעה הפיה המרושעת מליפיסנט, שכועסת על כך שלא הוזמנה לטקס. הפיה הרעה מטילה קללה על הנסיכה, ומכריזה שלפני שקיעת השמש ביום הולדתה ה-16 תידקר אצבעה מהמחט שעל גלגל הטווייה המכושף, והיא תמות, ואחרי האמירה הזו שלה נעלמת. אבל, מריוותר עדיין הייתה מסוגלת להשתמש בברכתה כדי לרכך את הקללה, כך שבמקום שתמות, אורורה תשקע בשינה עמוקה שממנה היא תוכל להתעורר רק על ידי נשיקה ראשונה של אוהב אמיתי. למרות פקודתו של המלך סטפן להשמיד את כל גלגלי הטווייה בממלכה, יודעות שלוש הפיות שהקסם של מליפיסנט לא יפוג בקלות, ויוזמות ביחד תוכנית כדי להגן עליה. הן מתחפשות לאיכרות של כפר, ובהסכמתם של המלך והמלכה, הן מגניבות ולוקחות את אורורה לבקתה של חוטב עצים ביער, בשביל ששם תהיה מוסתרת עד שיום הולדתה ה-16 יחלוף.

אחרי שנים רבות שעברו, הנסיכה אורורה, גדלה והפכה לאישה צעירה ויפה בזכות התגשמות הברכות שפלורה ופאונה העניקו לה. ביום הולדתה ה-16 מבקשות שלוש הפיות שאורורה תאסוף פירות יער, כדי שיוכלו להכין לה מסיבת הפתעה. בעודה שרה ביער, מושכת אורורה את תשומת ליבו של הנסיך פיליפ, שהפך לאיש צעיר ויפה תואר, אשר יצא לרכוב על סוסו ביער. בפגישתם, בני הזוג מתאהבים מייד, אפילו מבלי שיהיו מודעים כלל לכך שהם כבר מאורסים ועומדים להתחתן. אורורה נאלצת לחזור לבקתה, ומבקשת מהנסיך לבוא אליה לביתה באותו הערב כדי שיפגשו שוב. בעוד היא עדין רחוקה משם, מושכות ההכנות הקסומות של הפיות את תשומת ליבו של העורב של מליפיסנט, הפיה הרעה, וחושפות את מיקום הבקתה של הנסיכה הנעדרת. בחזרתה הביתה, הן מפתיעות אותה ליום הולדתה במסיבת הפתעה שהכינו לה, אבל, מגלות הפיות לאורורה את האמת על הנסיך ועל העורבים, ומלוות את הנסיכה העצובה והשבורת לב בחזרה לבית הוריה בארמון. בינתיים, מספר פיליפ לאביו על בת איכרים שפגש ושאיתה הוא מתכנן להתחתן למרות הנישואין המתכוננים שלו לנסיכה אורורה. כל ניסיונותיו של המלך יוברט לשכנע את פיליפ להינשא לנסיכה היפה במקום לבת האיכרים, נכשלים.

בבית הוריה בטירה מצליחה מליפיסנט לפתות את אורורה להתרחק מן הפיות הטובות ולהתלוות אליה, דרך כניסה סודית מאחורי האח ובמעלה מדרגות, אל חדר ריק, שבו ממתין לה גלגל טווייה מכושף. אורורה נוגעת במחט שעל גלגל הטווייה, דוקרת את אצבעה והקללה עושה את פעולתה, ולאחר מכן נופלת על הרצפה ונכנסת לתרדמת. הפיות הטובות רצות אליה מהר וממקמות את אורורה הישנה על מיטה במגדל הגבוה ביותר של הארמון. הן מטילות קסם רב עוצמה על כל נתיני הממלכה, שגורם להם ליפול לשינה עמוקה עד שהכישוף ישבר. לפני שנרדם, אומר המלך יוברט למלך סטפן כי בנו מאוהב בנערה בת איכרים. הפיות כבר מבינות כי הנסיך פיליפ הוא האיש שבו אורורה התאהבה. אולם, הנסיך פיליפ, שהגיע לבקתה של אורורה, נחטף על ידי מליפיסנט ומשרתיה כדי למנוע ממנו לשבור את הכישוף.

הפיות מגלות את כובע הציד של פיליפ בבקתה, ומבינות כי מליפיסנט לקחה את הנסיך כבן ערובה. הן הולכות אל ההר האסור ומתגנבות לתוך הטירה של מליפיסנט כדי להציל אותו. הן עוקבות אחר מליפיסנט אל הצינוק, שבו כלוא הנסיך. הפיות נכנסות לחדר ומחמשות את פיליפ בחרב קסומה ובמגן. פיליפ והפיות נמלטים מהצינוק ונתקלים במשרתיה של מליפיסנט שמנסים לעצור את פיליפ. לאחר ניסיונותיהם הכושלים של השומרים מקיפה מליפיסנט את הטירה של המלך סטפן, בה נמצאת אורורה, ביער של קוצים סבוכים, אך כאשר גם זה לא מצליח לעצור את פיליפ, מליפיסנט הופכת לדרקון ענק כדי להילחם עם הנסיך בעצמה. בסופו של דבר, פיליפ מטיל את החרב המכושפת שלו ישירות לתוך ליבה של מליפיסנט, וזו נופלת מהצוק אל מותה.

פיליפ נכנס לטירה, ועולה במהירות אל המגדל הגבוה ביותר כדי לעורר את אורורה בנשיקה. כשאורורה מתעוררת משנתה, הכישוף של מליפיסנט נשבר, וכל נתיני הממלכה מתעוררים אף הם. הזוג המלכותי יורד אל אולם הנשפים, שם אורורה מתאחדת באושר עם הוריה. היא והנסיך פיליפ נישאים וחיים באושר ועושר.

 ביקורות הצלחת הסרט 
עם יציאת הסרט הביקורות היו ברובן טובות ושיבחו את הסרט כסרט אנימציה עשיר בצבעים, במוזיקה ובדמיון והישוו אותו לרוב לסרט "שלגיה ושבעת הגמדים". הסרט זכה לביקורות טובות מאוד ואף קיבל ציון של 91% באתר הביקורת "Rotten Tomatoes" עם דירוג ממוצע של כ־8.2/10 מתוך 38 ביקורות.

הסרט יצא מחדש לאקרנים בשנים 1970, 1986 ו-1995. ביחד עם ההכנסות מההקרנות המחודשות, הסרט הפך לשני המכניס ביותר משנת 1959 (לאחר "בן חור"), עם הכנסות כוללות של 51.6 מיליון דולר.

עשיית הסרט התבצעה באותה תקופה שהוקם הפארק דיסנילנד ולקידום הסרט הוכרז שהטירה שנבנתה בו ועד היום היא סמל האתר כ"טירת היפהפייה הנרדמת". פסקול הסרט היה מועמד לפרס אוסקר לפסקול המקורי הטוב ביותר, וכן גם לפרס גראמי.

 מדבבים 
250px|ממוזער|ימין|כרזת הסרט כשיצא לראשונה בדיבוב עברי משנת 1995
 דמות מדבבים בגרסה האנגלית  מדבבים בגרסה העברית אורורה  מרי קוסטה  לימור שפירא מליפיסנט  אלינור אודלי  יעל עמית פלורה  ורנה פלטון  שפרירה זכאי פאונה  ברברה ג'ו אלן  שרית סרימריוות'ר  ברברה לאדי  יעל פרל הנסיך פיליפ  ביל שירלי  מומי לוי המלכה ליה  ורנה פלטון  ליליאן ברטו המלך סטפן  טיילור הולמס  שמוליק טנא המלך יוברט  ביל תומפסון  אריאל פורמן

פסקול
350px|ממוזער|עטיפת הפסקול העברי של הסרט שהופץ בשנת 1995

שיר הנושא "Once Upon a Dream", וגם שאר המוזיקה בסרט, מבוססים על הבלט "היפהפייה הנרדמת" מאת פיוטר איליץ' צ'ייקובסקי.

ראו גם
 הנסיכות של דיסני - סיפורים מכושפים - סרט מונפש משנת 2007 שעוקב אחר ארורה לאחר אירועי הסרט, לצד אירועים שעוקבים אחר הנסיכה יסמין מהסרט "אלאדין" (1992)
 מליפיסנט (סרט) - סרט לייב אקשן משנת 2014 המספר את העלילה המתוארת מנקודת מבט שונה מזו המתוארת בסרט המקורי

 קישורים חיצוניים 



 Once Upon a Dream-The Making of Sleeping Beauty - על יצירת "היפהפייה הנרדמת", מתוך ערוץ יוטיוב הרשמי של דיסני (חלק ב', חלק ג')

הערות שוליים

קטגוריה:סרטים אמריקאיים
קטגוריה:סרטי 1959
קטגוריה:דיסני: סרטי הנפשה
קטגוריה:סרטים לכל המשפחה
קטגוריה:סרטי הנפשה מוזיקליים
קטגוריה:נסיכות דיסני
קטגוריה:היפהפייה הנרדמת של דיסני
קטגוריה:שינה בתרבות ובספרות
קטגוריה:מכשפות בקולנוע ובטלוויזיה
קטגוריה:סרטים על קללות
קטגוריה:אולפני ההנפשה של וולט דיסני: סרטים
קטגוריה:סרטים על דרקונים